CELEX: 22007D0131
Language: mt
Date: 2007-09-28 00:00:00
Title: Deċiżjoni tal-Kumitat Konġunt taż-ŻEE Nru 131/2007 tat- 28 ta' Settembru 2007 li temenda l-Protokoll 31 tal-Ftehim taż-ŻEE dwar il-kooperazzjoni f'oqsma speċifiċi barra l-erba' libertajiet

21.2.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 47/67
               
            DEĊIŻJONI TAL-KUMITAT KONĠUNT TAŻ-ŻEE
      Nru 131/2007
      tat-28 ta' Settembru 2007
      li temenda l-Protokoll 31 tal-Ftehim taż-ŻEE dwar il-kooperazzjoni f'oqsma speċifiċi barra l-erba' libertajiet
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 86 u 98 tiegħu,
      Billi:
      
                  (1)
               
               
                  Il-Protokoll 31 tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 65/2007 tal-15 ta' Ġunju 2007 (1).
               
            
                  (2)
               
               
                  Hu xieraq li tkun estiża l-kooperazzjoni tal-Partijiet Kontraenti għall-Ftehim sabiex tinkludi d-Deċiżjoni Nru 779/2007/KE tal-Parlament Ewropew u tal-Kunsill ta' l-20 ta' Ġunju 2007 li tistabbilixxi għall-perjodu 2007-2013 programm speċifiku sabiex jipprevjeni u jikkumbatti l-vjolenza kontra t-tfal, iż-żgħażagħ u n-nisa u sabiex jipproteġi l-vittmi u l-gruppi li jkunu f'riskju (il-Programm Daphne III) bħala parti mill-Programm Ġenerali “Drittijiet Fundamentali u Ġustizzja” (2).
               
            
                  (3)
               
               
                  Il-Protokoll 31 tal-Ftehim għandu għalhekk jiġi emendat sabiex jinkludi din l-estensjoni tal-kooperazzjoni li sseħħ mill-1 ta' Jannar 2007,
               
            IDDEĊIDIET KIF ĠEJ:
      Artikolu 1
      L-Artikolu 5 tal-Protokoll 31 tal-Ftehim għandu jiġi emendat kif ġej:
      
                  1.
               
               
                  Il-paragrafu 5 għandu jiġi sostitwit b'dan li ġej:
                  “5.   L-Istati ta' l-EFTA għandhom jieħdu sehem fil-programmi u azzjonijiet tal-Komunità li jirreferu għalihom l-ewwel żewġ inċiżi tal-paragrafu 8 mill-1 ta' Jannar 1996, fil-programm li jirreferi għalih it-tielet inċiż mill-1 ta' Jannar 2000, fil-programm li jirreferi għalih ir-raba' inċiż mill-1 ta' Jannar 2001, fil-programmi li jirreferu għalihom il-ħames u s-sitt inċiż mill-1 ta' Jannar 2002 u fil-programmi li jirreferu għalihom is-seba' u t-tmien inċiż mill-1 ta' Jannar 2004 u fil-programmi li jirreferu għalihom id-disa', l-għaxar u l-ħdax-il inċiż mill-1 ta' Jannar 2007.”
               
            
                  2.
               
               
                  L-inċiż li ġej għandu jiġi miżjud fil-paragrafu 8:
                  
                              “—
                           
                           
                              
                                 32007 D 0779: Id-Deċiżjoni Nru 779/2007/KE tal-Parlament Ewropew u tal-Kunsill ta' l-20 ta' Ġunju 2007 li tistabbilixxi għall-perjodu 2007-2013 programm speċifiku sabiex jipprevjeni u jikkumbatti l-vjolenza kontra t-tfal, iż-żgħażagħ u n-nisa u sabiex jipproteġi l-vittmi u l-gruppi li jkunu f'riskju (il-Programm Daphne III) bħala parti mill-Programm Ġenerali “Drittijiet Fundamentali u Ġustizzja” (ĠU  173, 3.7.2007, p. 19).”
                           
                        
            Artikolu 2
      Din id-Deċiżjoni għandha tidħol fis-seħħ fil-jum ta' wara l-aħħar notifika tal-Kumitat Konġunt taż-ŻEE taħt l-Artikolu 103(1) tal-Ftehim (*).
      Hija għandha tapplika mill-1 ta' Jannar 2007.
      Artikolu 3
      Din id-Deċiżjoni għandha tiġi ppubblikata fis-Sezzjoni ŻEE tal-Ġurnal Uffiċjali ta' l-Unjoni Ewropea u fis-Suppliment taż-ŻEE tiegħu.
      
         Magħmula fi Brussell, 28 ta' Settembru 2007.
         
            
               Għall-Kumitat Konġunt taż-ŻEE
            
            
               Il-President
            
            Stefán Haukur JÓHANNESSON
         
      
      
         (1)  ĠU L 304, 22.11.2007, p. 47.
      
         (2)  ĠU L 173, 3.7.2007, p. 19.
      
         (*)  Huma indikati rekwiżiti kostituzzjonali.